title: FAKTOTUM (lot.) - Termiz davlat universiteti toshaliyeva s. T., A. M. Abdurahmonov iqtisodiyotga oid
text: |
  Termiz davlat universiteti toshaliyeva s. T., A. M. Abdurahmonov iqtisodiyotga oid
  |
  bet | 242/485 | Sana | 10.07.2024 | Hajmi | 0,64 Mb. | | #267286 |
  Bog'liq TOSHALIYEVA S.T. IZOXLI LUG\'AT (2)FAKTOTUM (lot.) — kimningdir topshirig‘ini bajaruvchi ishonchli shaxs.
  FAKTUR BAHO (lot.) — qo‘yilgan tovar hisobi (faktura)da ko‘rsatiladigan baho.
  FAKTURA - mahsulotning narxi ko‘rsatilgan tavsifidan hamda barcha yuk ma’lumotlaridan iborat mahsulot hujjatlari turlaridan biri.
  FAKTURA SPETSIFIKATSIYA (lot., fr.) — bahoni va barcha yuk rekvizitlarini ko‘rsatish bilan tovar tasvirini o‘z ichiga oluvchi tovar hujjatlari turlaridan biri.
  FAKTURALARNI DISKONTLASH — mahsulotning narxi ko‘rsatilgan tavsifidan hamda barcha yuk ma’lumotlaridan iborat mahsulot hujjatlarini vaqtga ko‘ra taqqoslanadigan o‘lchamlarga keltirish.
  “FALAJLI DAVOLASH” — qisqa muddatda ma’muriy-buyruqbozlikka asoslangan iqtisodiyot xo‘jalik faoliyatining markazlashuvini bartaraf etish, narxlar va tashqi iqtisodiy aloqalarni erkinlashtirish bilan bog‘liq chora-tadbirlar yordamida isloh qilish.
  FALSIFIKATSIYA (lot.) — 1. tovarlar, mahsulotlar va h.k. ni qalbakilashtirish;2. dalillar va voqealarni buzib ko‘rsatish; 3. me’yoriy pul birligi tarkibidagi asl metall miqdorini kamaytirish.
  FAN SIG‘IMKORLIGI YUQORI TARMOQLAR — ITTKI xarajatlari sotish hajmiga nisbatan 3,5 % dan kam bo‘lmagan, ITTKI sohasida har ming kishiga 25 va undan ortiq tadqiqotchi to‘g‘ri keladigan tarmoqlar.
  FAN-TEXNIKA REVOLYUTSIYASI (FTR) — tabiatning yangi, yanada chuqur xossalari va qonunlarini bilish hamda egallab olish asosida ishlab chiqaruvchi kuchlarni tubdan o‘zgartirish, fan, texnika va ishlab chiqarishning o‘zaro bir- biriga ta’sirini kuchaytirish, fanni intensiv ravishda bevosita ishlab chiqaruvchi kuchga aylantirish jarayoni. F.T.R. XX asrnnig 40 - 50 yillarida eng yirik fan va texnika kashfiyotlari natijasida boshlangan edi. 70 - yillarda F.T.R.ning hozirgi yangi bosqichi boshlandi. FANDRAYZING (Fundraising) — turlicha, shu jumladan, xayriya, ta’lim maqsadlarida, shuningdek, ijtimoiy tadbirlar, ko‘pincha siyosiy tadbirlar o‘tkazishga mo‘ljallab mablag‘lar yig‘ish, moliyaviy, pul fondlari shakllantirishga qaratilgan faoliyat.
  |
  | |